EESTI ADVOKATUURI JUHATUS

ISTUNGI PROTOKOLL

30. mai 2023. a nr 12

Tallinn

## **4.8 Advokaadi ja kliendi vaheliste kõnede pealtkuulamisest, salvestamisest ning nende kriminaaltoimikusse lisamisest**

Ajakirjanduses on ilmunud [artikkel](https://www.delfi.ee/artikkel/120190356/sa-oled-ikka-taiesti-suureparane-kersti-kracht-toi-porto-francole-esimese-suurema-roomusonumi?fbclid=IwAR0lZyXPobk7_iqTq76M0YY-Cgdbz_dcey_G8lgqNFViQlktUjaQzc9vh94), kus on mh kajastatud advokaadi ja kliendi omavahelist telefonivestlust. Konkreetse juhtumi osas täpseid asjaolusid teadmata ei saa juhatus võtta seisukohta, kuid selgitab, et kliendisaladuse avalikuks tulemise oht üldiselt on seotud juba asjaoluga, et kriminaalasjas jälitustoimingute käigus kogutud advokaadi ja kliendi vaheliste kõnede salvestused lisatakse valimatult kriminaaltoimikusse. Sellisel viisil on salvestised toimiku kaudu kättesaadavad kolmandatele isikutele ka juhul, kui kohus neid asja juurde tõenditena ei võta, sest toimikust neid enam ei eemaldata ega hävitata. See ei ole kliendisaladuse kaitse seisukohast aga aktsepteeritav.

Juhatus on seisukohal, et kirjeldatud praktika on lubamatu ning probleemi on võimalik lahendada KrMS muutmise kaudu. Juhatus on esitanud vastava muudatusettepaneku Justiitsministeeriumile.

**Juhatus**

**O T S U S T A S:**

**Advokaadi ja kliendi vaheliste kõnede pealtkuulamise ja salvestuste kriminaaltoimikusse lisamise problemaatikaga edasi tegeleda KrMS muutmise seaduse eelnõu menetlemise raames.**